CELEX: 32016R1710
Language: hr
Date: 2016-09-27 00:00:00
Title: Uredba Vijeća (EU) 2016/1710 od 27. rujna 2016. o izmjeni Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma

27.9.2016   
            
            
               HR
            
            
               Službeni list Europske unije
            
            
               LI 259/1
            
         UREDBA VIJEĆA (EU) 2016/1710
   od 27. rujna 2016.
   o izmjeni Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2016/1711 o izmjeni Zajedničkog stajališta 2001/931/ZVSP (1),
   uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 2580/2001 (2) provodi se Zajedničko stajalište 2001/931/ZVSP (3).
            
         
               (2)
            
            
               Vijeće je 27. rujna 2016. donijelo Odluku (ZVSP) 2016/1711 o izmjeni Zajedničkog stajališta 2001/931/ZVSP. Odlukom (ZVSP) 2016/1711 suspendira se primjena obveze zamrzavanja imovine „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije) kao i primjena zabrane stavljanja na raspolaganje imovine i gospodarskih izvora tom subjektu.
            
         
               (3)
            
            
               Potrebno je regulatorno djelovanje na razini Unije, a posebno radi osiguranja da ga gospodarski subjekti u svim državama članicama primjenjuju jedinstveno.
            
         
               (4)
            
            
               Uredbu (EZ) br. 2580/2001 trebalo bi stoga na odgovarajući način izmijeniti.
            
         
               (5)
            
            
               Kako bi se osigurala djelotvornost mjera predviđenih u ovoj Uredbi, ova bi Uredba trebala odmah stupiti na snagu,
            
         DONIJELO JE OVU UREDBU:
   Članak 1.
   Uredba (EZ) br. 2580/2001 mijenja se kako slijedi:
   U članku 2. dodaje se sljedeći stavak:
   
      „4.   Mjere iz stavaka 1. i 2. suspendiraju se u mjeri u kojoj se odnose na „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).”.
   
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. rujna 2016.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Odluka Vijeća (ZVSP) 2016/1711 od 27. rujna 2016. o izmjeni Zajedničkog stajališta 2001/931/ZVSP o primjeni posebnih mjera u borbi protiv terorizma (vidjeti str. 3. ovog Službenog lista).
   
      (2)  Uredba Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (SL L 344, 28.12.2001., str. 70.).
   
      (3)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).